Hoëspoed-botsing: Naam van derde oorledene bekend | Maroela Media
Die naam van die derde persoon wat Sondag in die gru-ongeluk op die R72 sowat 10 km buite Port Alfred in die Oos-Kaap omgekom het, is bekendgemaak. Twee motors, ŉ Jaguar en ŉ Mercedes-Benz, was in dié ongeluk betrokke.
Volgens kapt. Mali Govender, woordvoerder van die polisie, het die 87-jarige Beulah Booysen die Mercedez-Benz bestuur. Andrew Turnbull (42), die bestuurder van die Jaquar, en sy passasier, Ryan Byrne (19), het ook in die ongeluk gesterf.
Maroela Media het vroeër berig ŉ ooggetuie wat in die rigting van Port Elizabeth gery het, het gesê ŉ voertuig wat in die teenoorgestelde rigting gery het, het die regter agterkant van sy voertuig skrams getref voordat dit teen ŉ motor agter sy motor gebots het.
Booysen en Byrne is op die toneel dood. Turnbull het later in die hospitaal aan sy beserings beswyk.
ŉ Video word op sosiale media versprei wat wys hoe Turnbull glo teen ŉ spoed van 260 km/h met die Jaguar gery het. Die video is glo deur Byrne geneem kort voor die botsing.
Die polisie ondersoek ŉ saak van strafbare manslag, het Govender gesê.
Vos · 1 maand gelede
Tyd dat die owerhede sulke mense permament uit die samelewing haal.
Strafbare manslag teen wie..
Die gereg maak mens siek. Pleks dat hul sake ondersoek. Nou wil hul n saak teen n oorlede persoon oopmaak. You must be kidding me?
My innige simpatie aan die tannie wat oorlede is se familie. Sy is uit die lewe geruk deur mense wat NIE op ‘n pad hoort. Enige mens wat jaag moet baie swaar beboet word en hul lisensies afgeneem word. Ek voel jammer vir die tannie se familie.
Sy was iemand sa Ma en Ouma gewees …
Gaan kyk bietjie op sy facebook blad 8 November 2018 het hy ook ‘n video gemaak oor hoe vinnig hy ry toevallig ook 260 km .
Daardie pad is allermins gemaak vir jaag of ongeduld!
Hy het met die Lewe gespeel, en so tot sy einde gekom …
net jammer 2 ander onskuldige mense, onder wie ‘n oumatjie, moes met hul lewens boet vir sy onverskilligheid.
Titan · 1 maand gelede
Dis hartseer dat onskuldige mense op ons land se paaie sterf deur roekelose en ongedissiplineerde mense in die samelewing. Baie van die jonger geslag leer hulle manewales deur ure se video games te speel, en dink hulle kan dan dieselfde behendigheid toepas op die paaie in die regte lewe.
Mag God met almal wees in die tyd
Die slimgees van JPSA sê mos daar is geen wetenskaplike bewys dat spoed ‘n rol speel by ongelukke nie. Kan jy dit nou in die openbaar beweer. Die motors het seker stilgestaan toe hulle gebots het, of hoe?
Mense moet leer dink.
Dink en bestuur.
Ons kan nou almal ons karretjies uit die kot gooi oor wat gebeur het maar wat ook ‘n feit is is dat hierdie soort afshow van duur voertuie oor die hele land gebeur. Ek dink daar gebeur gereeld ongelukke teen sulke hoë spoed wat ons nie altyd van weet nie. Ek dink die dag as die wet so verander word dat die bestuurder van ‘n voertuig wat roekeloos bestuur gedagvaar kan word vir enige verliese deur ander mense waarvoor hy verantwoordelik was gedoen kan word, dit miskien sommige mense se houding op die pad sal verander. Ek dink baie mense maak op die pad soos hulle wil omdat hulle maar dink die ongelukkefonds moet maar hul gelag betaal?
You live by speed, you die by speed ?